Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Koronarokotukset Israelissa jatkuvat kiihtyvällä vauhdilla. Tähän mennessä
lähes 2,5 miljoonaa ihmistä on jo saanut ensimmäisen rokotteensa, -
heistä pitkälti yli 300 tuhatta myös jo toisen annoksen.
Viranomaisia huolestuttaa, että samaan aikaan uusia tartuntoja -
rekisteröidään päivittäin edelleen useita tuhansia, -
ja niistä peräti neljäsosa maan ultra-ortodoksi-juutalaisten piiristä.
Kaikkiaan maassa on rekisteröity yli 560 tuhatta koronavirus- tartuntaa ja -
niihin on menehtynyt yli neljätuhatta ihmistä.
Tiukkoja turvatoimia ja varotoimenpiteitä on päätetty jatkaa -
aina tammikuun viimeiselle viikolle saakka.
Jännitteet Israelin ja Iranin välillä kiristyivät koko ajan -
mitä lähemmäksi Yhdysvaltojen presidenttien vallanvaihto läheni.
Vain viikko ennen 20.1. tapahtunutta vallanvaihtoa, -
Israel iski kahdeksaantoista Syyriassa sijaitsevaan -
Iranin Vallankumouskaartin sotilaalliseen tukikohtaan, -
jotka sijaitsivat lähellä Irakin ja Syyria raja-aluetta.
Iskuissa kerrotaan saaneen surmansa ainakin 23 ihmistä ja lisäksi -
haavoittuneen useita kymmeniä. Iskujen kohteina olivat -
ase- ja ohjusvarastot, sekä joitakin jotka olivat kytköksissä -
Iranin ydinaseohjelmaan.
Iskut toteutettiin yhteistyössä Yhdysvaltojen antaman -
tiedusteluaineiston pohjalta ja osa niistä tehtiin Iranin merkittävimpään, -
Imam Ali nimiseen tukikohtaan Albukamaliin, -
jonne vastaavia iskuja on tehty aikaisemminkin.
Sekä Yhdysvallat, että Israel ovat varautuneet Iranin mahdollisiin -
vastaiskuihin ja siksi Israelin armeija on sijoittanut maan eteläosiin -
useita Patriot ohjustorjunta asemia.
Keskiviikkona 20.1. Joe Biden vannoi virkavalansa ja näin hänestä tuli -
Yhdysvaltojen 46.presidentti. Hänen aisaparikseen ja -
varapresidentiksi nousi entinen senaattori Kamala Harris.
Mikä tulee olemaan Joe Bidenin Israel- ja Lähi-idän politiikka, -
se on lähiviikkojen suuri kysymys, sillä hänen alustava suhtautumisensa -
mm. Iranin ydinohjelmaan huolestuttaa Israelin lisäksi -
myös Lähi-idän sunnalaista islamia tunnustavia arabivaltioita.
Eräs Israelin pääministeripuolue Likudin Netanjahun neuvonantajista, -
Tzaghi Hanegbi, kertoi Kan-median haastattelussa, että Israelille -
ei jää juurikaan muuta vaihtoehtoa kuin iskeä Iranin ydinlaitoksiin, -
mikäli Yhdysvallat päättää palata takaisin ns. JCPOA sopimukseen.
Hänen mukaansa Iran on edennyt kolmen viime vuoden aikana -
sekä ydinohjelmassaan että ballististen ohjusten kehittämisessä -
jo niin pitkälle, että myös heidän oman ilmoituksensa mukaan, -
paluu takaisin vuoden 2015 lähtö- asetelmiin ei ole enää mahdollista.
"Meille ei siten jää muuta mahdollisuutta, -
kuin iskeä Iranin laitoksiin." sanoi ministeri Hanegbi.
"Teimme sen Irakille vuonna 1981 ja Syyriaan vuonna 2007.
Me emme yksinkertaisesti voi sallia, että valtio, jonka ulkopoliittinen -
tavoite on Israelin tuhoaminen, voisi saada haltuunsa ydinasetta."
Joe Bidenia lähellä olevat lähteet kertovat positiivisena uutisena -
Israelin medialle, että Biden on luvannut konsultoida Israelia -
ennen päätöstä vuoden 2015 ydinsopimuksen suhteen.
Edelliseen uutiseen liittyen, myös Israelin Puolustusvoimat, -
on laatinut suunnitelmat, jotka tähtäävät -
Iranin ydinohjelmaan liittyvien laitosten tuhoamisen.
Maan asevoimien johtaja, esikuntapäällikkö Avi Kochavi, -
antoi asiaa koskevan ohjeistuksen julkisesti päivälehti Israel Hayomin -
lehdistötilaisuudessa vai päivää Tzaghi Hanegbin ilmoituksen jälkeen.
Kenraali Kochavi antoi sotilasjohdolle käskyn selvittää kolme eri -
vaihtoehtoista tapaa saattaa Iran sellaiseen tilaan, -
että sen mahdollinen ydinohjelma, tai mikään muukaan tapa, -
ei ole jatkossa uhka Israelin turvallisuudelle.
Uutiseen reagoitiin hyvin voimakkaasti myös Euroopassa, -
sillä sekä Iso-Britannian, Saksan että myös Ranskan johtajat -
ovat ilmaisseet syvän huolensa Iranin ydinohjelmaa kohtaan.
Ranskan ulkoministeri Jean Yves LeDrian, puki kaiken sen sanoiksi -
toteamalla suoraan, että Iran on hankkimassa itselleen -
ydinasekapasiteettia joka voidaan estää vain sillä, että Iranin on -
palattava täysimääräisesti vuoden 2015 sopimuksen piiriin.
Samalla ministeri syytti USA:n väistynyttä presidentti Trumpia siitä, -
että tämän toimet ja vetäytyminen sopimuksesta, olivat ajaneet -
Teheranin hallinnon hankkiutumaan kohti ydinasevalmiutta.
Pysyttelemme edelleen sotilaallisissa aiheissa.
Yhdysvaltojen Puolustusministeriö Pentagon, ilmoitti viikko sitten, -
presidentti Trumpin ollessa vallassa, -
että Israel otetaan mukaan CENTCOM:iin.
Centcom on Yhdysvaltojen Puolustusministeriön ylin -
sotilaallinen neuvosto, jonka tehtäväalue kattaa koko maailman -
kaikki eri kriisialueet, niiden valvonta ja suunnittelu kriisien ratkaisemiseksi.
Israel on tähänkin saakka ollut mukana Yhdysvaltojen -
Eurooppaa käsittelevässä komiteassa, mutta nyt kun suhteet -
useaan arabivaltioon ovat normalisoituneet, Pentagon katsoi, -
että osallistuminen CENTCOM:iin on tarpeellista ja tuo mukanaan -
myös Israelin laajaa tietämystä arabimaailmasta.
Samalla Israel saa ajankohtaista tietoa Yhdysvaltojen -
sotilaallisista suunnitelmista etenkin Lähi-ja Keski-Idän, -
Israelia kiinnostavilla alueilla, eritoten Iranista.
Kuin vastauksena tähän, Iran järjesti suuren ja näyttävän -
sotaharjoituksen Persianlahdella. Siinä esiteltiin uusia,-
ns. Kamikaze-drooneja, joiden kanto- matka olisi peräti 2000 kilometriä -
ja ulottuisivat siis myös Israeliin saakka.
Viikko edellisen jälkeen oli vuorossa Iranin laivaston massiivinen -
sotaharjoitusnäytös, jossa esiteltiin sekä puolustustarkoitukseen -
soveltuvia ohjuksia, täsmäohjuksia, että myös keskipitkän matkan -
ballistisia, aina Eurooppaan saakka yltäviä ohjuksia.
Sapelinkalistelu tiivistyi mitä lähemmäksi Yhdysvaltojen -
presidentin vallan vaihtuminen lähestyi.
Palestiinalaisalueilla järjestettiin viimeksi parlamenttivaalit -
vuonna 2006. Sitä ennen, tammikuussa 2005 -
oli järjestetty presidentinvaalit.
Mahmoud Abbasin kausi presidenttinä päättyi siten jo vuonna 2009.
Sen jälkeen, epätasaisin väliajoin, on tullut ilmoituksia uusista vaaleista, -
mutta milloinkaan ne eivät ole johtaneet mihinkään tulokseen.
Perustellusti voidaankin nyt kysyä, onko ihmeiden aika nyt käsillä?
Näin siksi, että palestiinalaisten johtaja Mahmoud Abbas -
on määrännyt jopa päivämäärätkin joina vaalit tullaan pitämään.
22.3. valitaan Palestiinan Itsehallinnon lakiasäätävä komitea.
Abbasin mukaan vaalit tullaan järjestämään Gazan ja -
Länsirannan lisäksi myös Itä-Jerusalemissa, -
jonka puolestaan Israel on kieltänyt, -
sillä heidän omat parlamenttivaalinsa käydään vain päivää myöhemmin, -
eikä Israel tunnusta Jerusalemia kuuluvaksi palestiinalaisalueeksi.
Sen jälkeen on vuorossa presidentinvaalit, 7.7.2021,
ja jos kaikki menee putkeen, niin elokuun viimeisenä päivänä -
ovat vuorossa parlamenttivaalit.
Maailmanlaajuinen, vuonna 1955 perustettu, -
kristittyjen vainoja seuraava Open Doors järjestö, -
julkaisi jälleen synkkiä tilastoja viime vuodelta.
Heidän mukaansa kristittyjen vainot lisääntyvät jatkuvasti.
Joka päivä 13 kristittyä, eri puolilla maailmaa surmataan uskonsa vuoksi.
12 joutuu laittomasti pidätetyksi tai vangituksi ja yli 10 kirkkoa tai -
kristittyä keskusta tuhotaan tai niitä vastaan tehdään hyökkäyksiä.
Nigeriassa tätä tapahtuu suhteessa enemmän kuin muissa maissa.
Tosin Pohjois-Korea johtaa vainomaiden tilastoa edelleen, -
mutta yhtäläinen tosiasia on, -
että 50:n pahiten kristittyjä vainoavien valtioiden joukossa -
on peräti 39 islamilaista uskoa tunnustavaa maata.
Tällä synkällä listalla ovat nousussa muun muassa Kiina, Turkki ja Intia.
Näin siis Open Doors järjestö, joka toimii ekumeenisesti -
kristilliseltä arvopohjalta kaikkialla maailmassa.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola